Brandstof in plaas van water om brand te blus‘n Video van die voorval volg onderaan die berig. ŉ Oefenlopie in North Bend, Washington in Amerika, het erg skeefgeloop toe brandbestryders per ongeluk vliegtuigbrandstof in plaas van water gebruik het om ŉ brand te blus. ŉ Video van die voorval is onlangs deur KING5 vrygestel. Brandbestryders poog om die nagemaakte brandende vliegtuig op ŉ aanloopbaan te blus wanneer die brand, in plaas van om te krimp, ontplof. Volgens UPI glo ondersoekbeamptes dat ŉ olie-waterskeidingspyp foutief was en toe die brandbestryders se water besmet het. ŉ Waterskeidingspyp word gebruik om water van brandstof te skei wat die brandweer die geleentheid bied om water, wat vir opleiding gebruik word, te herwin. Slegs twee brandbestryders het geringe brandwonde opgedoen.